L'Acústica de Figueres arrenca fent un ple a la Rambla amb La Pegatina - Viasona\nL'Acústica de Figueres arrenca fent un ple a la Rambla amb La Pegatina\nSuu i Lildami són alguns dels intèrprets que han completat la primera nit del festival\nAcústica 2019 / ACN\n30 d'agost 2019, 10:15h Redacció, ACN\nEl Festival Acústica de Figueres ha arrencat amb un peu a l'accelerador després d'aconseguir un ple absolut a la Rambla amb La Pegatina, que va oferir el concert més multitudinari de la nit del dijous, la primera del festival d'aquest any. La banda de Montcada i Reixac va arrencar el concert amb una pluja de confetti que va animar a les 2.000 persones que omplien la Rambla de Figueres. El repertori va passar per alguns dels temes més populars de la banda com ara ''Non è facile'' o ''Miranda'' i part dels nous temes del disc que ha tret aquest any i va tancar el concert, com és habitual, amb un mix de ''Mari Carmen'' i el ''Gat Rumbero''.\nAbans que La Pegatina encomanés la festa entre el públic, va ser el torn de la música urbana, un dels gèneres que el festival vol potenciar en l'edició d'enguany. Lildami es va encarregar d'estrenar l'escenari de la Rambla, va recordar alguns dels seus temes més antics com ''Ratas'' i altres temes més recents ara que ja s'ha convertit en tot un referent de la música urbana dins del panorama musical català. Per la seva banda, Suu va actuar a l'escenari de Plaça Catalunya. La cantautora va acostar els seus temes reivindicatius com ''Lligar no és lo teu'' al públic de Figueres i també es va atrevir amb versions d'altres cantants com el hit que Rosalía va treure en català, ''Fucking Money Man''. Mig miler de persones han cantat amb Suu en un concert que va anar de menys a més.\nOques Grasses i Fangoria, els plats forts\nDe cara al cap de setmana es preveu que el concert d'Oques Grasses (divendres 30 a la 1:00) repetirà el ple de La Pegatina a la Rambla aconseguit aquest dijous a la nit. Dissabte, els encarregats d'omplir fins a la bandera l'escenari principal serà Fangoria, que actuaran a partir de les 23:00. Tot i les males previsions meteorològiques a principis de setmana, el Festival aguantarà sense patir la pluja i tot augura que el nombre d'assistents tornarà a superar els 100.000.


Retrospectiva Robert Capa al Museu del Tabac | Bonart\nRetrospectiva Robert Capa al Museu del Tabac\nDel 28 de juny al 3 de novembre de 2019, el Museu del Tabac, a la Plaça de la Germandat, 9, de Sant Julià de Lòria acull una exposició retrospectiva sobre l’artista i fotògraf Robert Capa.\nAquesta exposició, tal com el seu nom suggereix, pretén ser una retrospectiva a l’obra i la vida de Robert Capa, fotògraf i reporter de guerra nord-americà, conegut principalment per la seva feina als fronts, com la Segona Guerra Mundial o la Guerra Civil Espanyola entre d’altres. Es caracteritzava per la proximitat amb què feia les fotografies i sobretot per documentar com els supervivents seguien endavant, més que les pròpies desgràcies i el patiment causat per la guerra.\nA partir del 1936, la cobertura de Capa de la Guerra Civil espanyola va aparèixer regularment en revistes internacionals. La seva fotografia d’un soldat republicà just després que l’haguessin ferit de mort li va fer guanyar un prestigi internacional i així es va convertir en un símbol referent de l’antibel·licisme.\nEtiquetes: Museu del Tabac · retrospectiva · Robert Capa


Èxtit als inflables, cursa de nadons i escuma al Poliesportiu Municipal - Castellvilarenc.info\nAquest divendres 14 d´agost al matí, s´ha fet al poliesportiu municipal, la tradicional matinal infantil, d´inflables, cursa de nadons i per acabar escuma .\nLes novetats d´enguany han estat dues: Un minitennis i també jocs de bombolles de sabó, on s´ho han passat els més menuts.\nEl poliesportiu s´ha anant omplint al llarg del matí, on la mainada han gaudit dels inflables que hi havien instalats al centre de la pista. Cap al migdia, la tradicional cursa de nadons i de cotxets ha estat bastant disputada, com es pot veure en aquest foto-finish.\nFoto : Pere Sanchez\nLa escuma ha donat per acabada els actes infantils d´aquest divendres.\nAquest Diumenge Correaigua «Renovat«\nEl diumenge al migdia t’espera un renovat CORREAIGUA amb la col.laboració d’ADF, Agroserveis Catalunya, Món d’Oci, ST2 pneumàtics, Isidre Subirana, Can Pizzes, Bastoners, Diables-esses, Kstellbell Jove, Protecció Civil i altres voluntaris a títol individual. El recorregut serà al carrer Joaquim Borràs, des dels Pisos Vermells fins el Camí del Puig. Recorda portar roba vella i ulleres de protecció!


El sistema de MEWA per a la neteja professional és sostenible: evita el rebuig, reutilitza els recursos i fomenta l'ús compartit | Nota de premsa\nEls draps de neteja MEWA a lloguer per a fàbriques i tallers\nAltres avantatges del sistema de la gestió tèxtil de MEWA són: el pressupost exacte, la seguretat afegida i, per descomptat, les màquines, les eines i les superfícies que es netegen ràpida i minuciosament.\nGots d'àcid polilàctic, que es descomponen en carboni i aigua després del seu ús, sabatilles esportives fetes de seda d'aranya sintètica, que es degraden després d'uns anys deixant només el rastre de la sola, i moltes més innovacions. Arreu del món s'estan realitzant investigacions per desenvolupar productes que puguin ser biodegradables. Això és important perquè contribueix a la protecció del medi ambient.\nEl sistema dels draps de neteja de MEWA és encara més ecològic i efectiu perquè comença molt abans: Els clients de MEWA no produeixen cap residu. Lloguen els draps absorbents, que MEWA recull, renta i lliura segons els terminis acordats. A més, aquest servei ofereix un càlcul exacte dels costs i estalvia temps, ja que sempre hi ha draps nets disponibles per al seu ús. Per altra banda, permet als empleats dedicar-se completament a les seves tasques especialitzades, en lloc de perdre temps en l'adquisició dels draps o en la gestió dels residus d'acord amb la normativa legal.\nEl sistema de lloguer de MEWA es basa en l'ús compartit de tèxtils, també conegut com a textilsharing. Quan una empresa opta per llogar, en lloc de comprar, conserva tota la flexibilitat i transfereix la responsabilitat de la seva gestió al proveïdor de serveis.\nEl nombre i la qualitat dels draps de neteja - hi ha quatre diferents, en funció del seu àmbit d'aplicació - sempre es pot adaptar a les necessitats del client.\nL'empresa alemanya MEWA és, amb els seus 111 anys d'experiència, un soci professional en el qual es pot confiar. El sistema reutilitzable de draps de neteja MEWA, gràcies al seu principi d'ús compartit, col·loca les empreses de per tota Europa en l'avantguarda.\nActualment, MEWA renta més de 1.000 milions de draps de neteja a l'any per a 188.000 clients. Els olis i els greixos dels draps bruts es filtren i s'utilitzen per subministrar energia als túnels de rentat. D'aquesta manera, MEWA cobreix el 80% de les seves necessitats energètiques i estalvia set milions de litres de gasoil de calefacció a l'any. Així mateix, amb el temps i gràcies al desenvolupament de la seva tecnologia, MEWA ha sigut capaç de reduir fins a un 50% el seu consum d'aigua. Quant als detergents emprats en els seus processos de rentatge, a més de ser biodegradables, MEWA utilitza la dosi més baixa possible.\nPerquè el lema de MEWA és conservar els recursos i evitar els residus: la reutilització i el textilsharing són la forma més sostenible de protegir el medi ambient.\nEl drap de neteja de MEWA, altament absorbent, es pot utilitzar moltes vegades abans d'haver de rentar-lo. (Foto: MEWA)\nMEWATEX és el nom del drap de neteja que manté les màquines, eines i superfícies netes. (Foto: MEWA)\nDraps de neteja (Foto: MEWA)\nEl sistema de MEWA per a la neteja professional és sostenible: evita el rebuig, reutilitza els recursos i fomenta l'ús compartit Download PDF (0.22 MB)


Joan Creus. Castellar del Vallès: de gener 2012\nNacho Vegas, el Gran\nAmb mig sospir ens hem cruspit el primer mes de 2012.\nPretenia escriure una mica més al bloc aquest any, però altres prioritats hi estan passant per sobre sense miraments.\nM'agrada que sigui així.\nAquest gener ha estat animal, diria que estic en el moment més interessant i ben parit de la meva vida si no fós perquè algunes de les coses experimentades parteixen del dolor o de situacions de patiment social.\nEl 2012 sembla estar dibuixat per fer mala cara i cremar-ho tot.\nAquesta setmana he estat per feina a Amsterdam, amb companys i companyes de Dinamarca, Holanda, Grècia, Suècia i Alemanya amb qui compartirem un projecte els propers dos anys.\nQui pot anticipar com estarem a finals de 2013? Si anem amb el cap cot ho tenim cascat.\nCoses guapes que m'han passat aquest inici d'any:\n- El meu fill m'ha explicat alguns conceptes sobre Mozart i els Sioux i jo li he ensenyat a cantar "La Balalaika" i d'altres ben parides ("El concert" de Geissler) que ens va ensenyar la senyoreta Paquita.\n- He vist en directe dos dels meus intocables, l'immens Bunbury al Sant Jordi Club i el mestre Nacho Vegas (i amics) al Palau de la Música.\n- Negocio entrades per The Cure al Primavera Sound\n- He vist a l'immensa majoria de la gent amb qui treballo, que hi ha energia per tirar tots els projectes endavant\n- He conegut gent extraordinària de la qui segueixo aprenent\n- M'he inscrit a un Postgrau (o millor, m'he posat una soga al coll?)\n- Els meus pares han acabat de dissenyar el seu canvi d'estàtus laboral, després d'uns 50 anys pencant com animals\n... i moltes altres que encara no sé cap on van.\nPost del Joan a de gener 29, 2012 1 comentari: Enllaços a aquest missatge\nEtiquetes de comentaris: Música, Vida, Vida Professional\nDol pel Ramon. Un referent.\nTenia material i idees suficients com per començar el 2012 escrivint un post ben parit, de bons desitjos i de coses guapes que m'han passat i que he viscut amb els meus aquests dies.\nDoncs no, avui s'ha mort el Ramon (Ruiz). Una putada immensa. Un tio que va lluitar com un animal per sortir d'una malaltia gravíssima, que se'n va sortir i que al cap d'uns mesos un altre brot el fulmina.\nEl Ramon l'he vist des del 10 anys, tiet del meu gran amic Josep. Vaig tenir la immensa fortuna de tornar a coincidir amb ell fa 4 anys, ell ja era responsable tècnic a l'àrea de Desenvolupament econòmic de la Diputació de Barcelona.\nCom enamorat de Castellar que ha sigut, seguia amb moltíssima il·lusió tots els projectes que li explicava.\nHavíem de quedar per fer una reunió quan em va comunicar el primer ingrés i tractament gravíssim. Després de reincorporar-se, vaig tenir la immensa il·lusió que el 17 de Novembre passat vingués a El Mirador, al Seminari polític del COPEVO.\nAquell dia el vaig veure content, estava pletòric i li vaig parlar de projectes per treballar conjuntament. Ens vam emplaçar a parlar-ne a principis de 2012, abans de que s'obrin les convocatòries d'aquest any.\nI no podrà ser\nEl Ramon ha sigut un exemple per a tota la família i la gent que l'hem gaudit i admirat. Un referent, humil, honest, pencaire i fort. Deixa una família destrossada, però serà el seu orgull per sempre.\nDemà l'acomiadarem, però la seva petja profunda serà seguida per tots els que avui el trobem a faltar.\nPost del Joan a de gener 03, 2012 Cap comentari: Enllaços a aquest missatge\nEtiquetes de comentaris: Mort, Promoció Econòmica, Vida


Tarragona i les Terres de l'Ebre, objectiu de la inversió privada | ElMundoEmpresa\nEl primer Fòrum d'Inversió dipta.cat es tanca amb valoracions molt positives dels assistents i l'organització.\nLa primera edició de Fòrum d’Inversió dipta.cat, organitzat per la Diputació de Tarragona amb la col·laboració de Mercaconsult, deixa un molt bon balanç. Menys d’una setmana després ja s’han fet els primers contactes entre alguns dels projectes presentats i la inversió privada.\nEl Fòrum va ser inaugurat pel diputat de l’Àrea de Recursos Humans, Ocupació i Promoció Econòmica de Tarragona, el Sr. Joan Josep Malràs; la cloenda va ser a càrrec del director de l’Àrea de Recursos Humans, Ocupació i Promoció Econòmica, el Sr. Àlex Grau.\nL’acte va començar amb una taula rodona sobre finançament empresarial, «Capital públic, capital privat i banca comercial», que volia donar noves vies de finançament a projectes d’emprenedoria i start-ups, així com consells molt interessants per a les persones que van a sol·licitar finançament, fruit de l’experiència i el know-how dels conferenciants. La taula va comptar amb la participació d’Antonio Sánchez, director comercial de la xarxa d’oficines de Bankinter; Antoni Vallès, director comercial i de convenis de l’ICF; i Antonio Valverde, director d’AGM CorpFin. A l’hora del cafè-networking, els membres de la taula rodona van atendre de forma personal les diferents preguntes dels assistents que se’ls adreçaven.\nTambé es va impartir una conferència sobre pactes societaris, a càrrec de Jordi Mercader, soci director de Mercaconsult i d’Infinitum Projects, que va donar les claus per evitar el que a dia d’avui és una de les principals causes de fracàs empresarial, les relacions entre els diferents socis de l’empresa.\nDavid Ciudad, reusenc i emprenedor, va fer la ponència final, on va exposar la seva experiència com a emprenedor, iniciada a Simpple, i que l’ha portat a ser l’actual CEO i líder de Populetic, una plataforma de reclamacions online. La segona part de la xerrada es va enfocar als deu punts clau que qualsevol emprenedor ha de tenir presents al llarg de la seva trajectòria tant personal com professional.\nEn suma, aquesta primera edició del Fòrum d’Inversió dipta.cat ha estat tot un èxit. Entre els participants es destacava la utilitat de la fase d’assessorament i desenvolupament dels projectes, mentre que alguns dels assistents manifestaven la voluntat de participar-hi l’any següent. Per part dels organitzadors, se subratllava la qualitat de les propostes presentades i la bona acollida que havia tingut entre la gent de la província de Tarragona i les Terres de l’Ebre.


Notícies - La ZEM de la Rambla del Celler redueix un 50% el consum energètic amb panells solars híbrids\nLa ZEM de la Rambla del Celler redueix un 50% el consum energètic amb panells solars híbrids\nLa prova pilot del projecte Chess Setup ha estat reconeguda per l'Agència Internacional de l'Energia\n160 panells híbrids instal·lats a la ZEM de la Rambla del Celler / Foto: Ajuntament\nel 22/mai/20 Clara Bardají Societat PDF\nL'Ajuntament ha aconseguit reduir en un 50% el consum energètic per climatitzar la piscina municipal de la Zona Esportiva Municipal (ZEM) de la Rambla del Celler amb la instal·lació de 160 panells solars híbrids (tèrmics i elèctrics alhora). La iniciativa s'ha dut a terme en el marc del projecte Chess Setup, inclòs al programa europeu Horizon 2020, i ha estat reconeguda com a model de referència global de sistemes d'energia termo-solar per l'Agència Internacional de l'Energia (AIE).\nL'AIE és un organisme que duu a terme un programa de cooperació entre les 28 economies més avançades del món per garantir el subministrament energètic i promoure polítiques energètiques sostenibles i reduir els gasos d'efecte hivernacle amb el desenvolupament de noves tecnologies.\nChess Setup, un projecte innovador\nLa prova pilot del projecte Chess Setup, liderada per l'àmbit de Qualitat Urbana i finançada per la Comissió Europea, s'ha implementat a les instal·lacions del PAV-3 i de la piscina municipal de la ZEM de la Rambla del Celler.\nEl que fa el projecte innovador és l'ús de noves tecnologies en la producció d'energia neta mitjançant 160 panells híbrids PVT capaços de produir energia tèrmica i elèctrica simultàniament i que s'han col·locat a la teulada de l'edifici. S'utilitza un gran dipòsit d'emmagatzematge d'energia tèrmica de 100 metres cúbics (m3), una bomba de calor d'alta eficiència que substitueixi l'actual caldera de gas i el control i monitoratge que permet diferents règims de funcionament segons l'energia acumulada.\nD'aquesta manera, l'energia generada pels panells solars s'acumula al dipòsit tèrmic i es distribueix a demanda a les instal·lacions esportives, ajudada per una bomba de calor. S'aconsegueix, així, optimitzar l'ús de l'energia i climatitzar la piscina del centre esportiu.\nLa prova pilot ha demostrat que s'ha reduït el consum de l'energia necessària per a climatitzar la piscina del centre esportiu fins a un 50%. Ara, l'Ajuntament estudiarà la possibilitat d'ampliar la cobertura del centre esportiu i replicar el model en altres edificis municipals.\nEl cost total de la prova pilot a Sant Cugat, inclosa dins del projecte Chess Setup, ha estat d'1,12 milions d'euros finançats pel programa Horizon 2020 de la Comissió Europea.\npanells solars hibrids


Yokozuna FCM 105 Multicolor comprar i ofertes a Waveinn\n105 mm (12 gr) 506 105 mm (12 gr) 507 105 mm (12 gr) 511 105 mm (12 gr) 508 105 mm (12 gr) 510\nDescripció Yokozuna FCM 105\nEstàs a punt de comprar Yokozuna FCM 105? Tots els productes de la marca Yokozuna tenen la millor qualitat perquè puguis gaudir de l’esport sense complicacions. Fes la compra del Yokozuna FCM 105 amb total confiança i rep el paquet en pocs dies. Tenim un ampli catàleg de material de nàutica i pesca i tot tipus de complements que necessitaràs per practicar aquest esport. Volem apropar-te les millors ofertes de waveinn!\nCaracterístiques Yokozuna FCM 105\nTecnologias Yokozuna FCM 105\nSostenibilitat Yokozuna FCM 105\nYokozuma fcm 105\nExcel·lent producte relació qualitat / preu. Excel·lent llançament i moviment.\nExcelente producto relacion calidad/precio. Excelente lanzamiento y movimiento.\nTot pesca artificial perfecta\nTutto Perfetto, artificiale da pesca cattura\nTop esquer de l'aigua\nEs mou molt bé en l'aigua durant l'acció WTD. Tinc bon peix amb aquest esquer. capacitat de fosa és impressionant.\nTot molt bé l'enviament precís i ràpid, una salutació Gràcies\nTot molt bé, l'enviament ràpid i molt controlat .Gràcies i una salutació\nTot perfecte, ara a provar a veure si em dóna grans llobarros. gràcies\nEstic content de comprar a aquest lloc. Tot fins que el producte arriba a mi està molt bé cobtrolled. Travelling, adn preus de comunicació són molt agradables.


El Girona diu adeu a la Copa contra un Vila-real superior - Diari de Girona\nEl Girona diu adeu a la Copa contra un Vila-real superior\nEls de la Plana sentencien a la segona part amb tres gols de Funes Mori, Cazorla i Chukwueze · Els de Pep Lluís Martí s'enfonsen a partir del 0-1 en un partit marcat pel temporal «Gloria», que deixa Montilivi en estat desèrtic\nLes fotos del Girona-Vila-real\nL'aventura del Girona a la Copa del Rei d'aquesta temporada es va acabar ahir amb la previsible eliminació de l'equip a mans d'un Vila-real superior que en va fer prou prement una mica l'accelerador al començament de la segona part. Els gironins van córrer, van lluitar i van gaudir fins i tot de bones ocasions per avançar-se o, com a mínim, fer el gol de l'honor. Ara bé, quan Funes Mori va obrir la llauna en un cop de cap en un córner, el partit es va acabar. Cazorla i Chukwueze, en un gol de traca i mocador, van situar el 0-3 al marcador d'un Montilivi desangelat que, amb prou feines, va aplegar un miler d'espectadors. Una imatge d'allò més trista d'un partit que durant molts minuts va semblar més de costellada que no pas de competició oficial. El 0-3 hauria de ser indolor per a un Girona que prou feina té a la Lliga per intentar acostar-se al play-off.\nFidel a la seva política de dosificar la plantilla a la Copa, Martí només va fer repetir titularitat a Ramalho i Diamanka respecte els que havien jugat d'entrada a Tenerife diumenge passat. La resta, tot cares noves amb la possibilitat de carregar les cames de ritme i demostrar al tècnic que hi pot comptar quan vulgui per a la Lliga. Entrar al partit, tanmateix, costaria tant al Girona com a un Vila-real que hi tenia molt més a perdre que els gironins. Més aviat fred va començar el partit. Un parell de tímides arribades del Girona sense perill van ser respostes pels de la Plana amb un cop de cap fluix de Bacca a mans de Juan Carlos i una bona jugada individual d'Ontiveros que va acabar amb un xut molt desviat de Moi Gómez. Res de l'altre dijous. Això sí, quan Cazorla tenia la pilota el Vila-real entrava en una altra dimensió.\nEls gironins, amb Diamanka al capdavant, oferien un recital d'imprecisions i pilotes perdudes que el Vila-real no era capaç d'aprofitar. Ofensivament, els de Martí tampoc tenien cap mena de presència llevat d'un parell de xuts des de fora l'àrea d'Àlex Gallar. El vallesà era un dels homes més voluntariosos. Brandon, per la seva banda, ho va intentar amb un xut alt que va sortir un pèl desviat. Més clara va ser la rematada d'Anguissa a la sortida d'un córner servit per Cazorla. El seu cop de cap des del segon pal, però, va sortir per sobre del travesser.\nEl partit tenia ben poca història. El Vila-real s'havia encomanat de l'ambient insípid que desprenia un Montilivi sota mínims i unes condicions climatològiques que no convidaven a l'espectacle. Només començar la represa, el Girona va tenir les dues ocasions més clares del partit amb un cop de cap alt d'Alcalá i una rematada de Diamanka per sobre el travesser en dues jugades d'estratègia. El Girona no havia estat encertat de cara a porteria i, per contra, el Vila-real no perdonaria en la primera arribada de la segona part. Funes Mori va enviar al fons de la xarxa, de cap, una pentinada enrere després d'un servei de córner. El partit feia baixada per al Vila-real i el seu tècnic, Javi Calleja, va aprofitar-ho per fer entrar una bala com Chukwueze per rematar-lo al contracop. En la seva primera intervenció, el davanter nigerià va cedir un gol a Cazorla, el xut del qual el va desviar Juan Carlos a córner amb la punta dels dits en una excel·lent intervenció.\nEl gol va alliberar de responsabilitat el Girona, que, ara sí sense absolutament res a perdre-hi, va buscar l'empat sense complexes. Ho va intentar Gallar amb una rosca desviada i també Gual amb un parell de xuts tímids a mans del porter. La poca punteria del Girona contrastava amb la d'un Vila-real que ampliaria l'avantatge mitjançant Cazorla, molt oportunista, aprofitant una pilota morta a l'àrea. Per si no n'hi hagués hagut prou, els de la Plana sentenciarien dos minuts després amb una jugada personal de traca i mocador de Chukwueze, que se'n va anar de tots els defensors que li van sortir al pas, va entrar fins a la cuina i va superar Juan Carlos amb molta classe. El 0-3 va provocar els aplaudiments dels pocs espectadors gironins.\nEl partit estava dat i beneït. El problema era que restaven massa minuts i el Girona corria el perill que Chukwueze no abaixés el pistó i els caigués un ruixat més fort encara en forma de golejada. El davanter nigerià va fer lluir Juan Carlos un parell de cops més. El Girona ja havia aixecat la bandera blanca però va tenir la possibilitat de fer el gol de l'honor. Carlos Martínez, però, va enviar la pilota al pal i després Gallar, per variar, no va aprofitar el rebot. En l'última jugada del partit, Marc Gual va tenir el gol però va rematar fora altre cop davant la desesperació dels pocs valents que encara eren a l'estadi, i que van marxar cap a casa amb els advertiments de confinament per les conseqüències del temporal.


Guies de muntanya - Esports Elit Vies ferrades i guies muntanya Andorra. Esquí i telemark a Andorra\nEls nostres guies de muntanya són acompanyants experimentats i especialitzats tant en esports i activitats d’hivern, com activitats d’estiu.\nGuies de muntanya a Andorra\nLa nostra botiga d’esports està situada a la parròquia de Canillo, Andorra. Empresa creada el 1999 pels amants de la muntanya, on oferim serveis de lloguer i venda de material de muntanya (especialistes en telemark, raquetes de neu i esquí de muntanya – skimo) així com activitats esportives amb guies de muntanya titulats per realitzar aquelles aventures de muntanya que desitgis.\nDe la muntanya es pot gaudir de moltes maneres, però sens dubte amb la companyia d’un guia de muntanya, es pot conèixer indrets i sensacions molt especials.\nA l’hivern t’oferim el lloguer d’esquí, snowboard, telemark, raquetes de neu, així com el lloguer d’esquí de muntanya i tot el material de seguretat específic. Els guies de muntanya també et poden acompanyar en activitats de raquetes de neu i skimo.\nA l’estiu t’oferim el lloguer de bicicletes de muntanya, de carretera i elèctriques ebikes, els equips de via ferrada i també podras gaudir de les activitats de trekking, via ferrada i bicicleta de muntanya amb les nostress guies de muntanya.\nAmb un guia de muntanya pots tenir un monitor, un company experimentat tant en orientació com en diversos esports i activitats de muntanya.\nGuia acompanyant de muntanya Nivell 2 (UIMLA)\nGuia acompanyant de Vies Ferrades i circuits d’aventures amb cordes.\nMonitor d’esquí alpí Nivell 2\nMonitor de Telemark\nÀrbitre de curses de muntanya i d’esquí de muntanya, (Federació Andorrana de Muntanya F.A.M)\nMonitor i entrenador d’esquí de fons\nTècnic esportiu en piragüisme\nDescobreix les nostres activitats d’estiu i d’hivern a Andorra


Ple a l’Ajuntament | card.cat\nPublicat el 31 de juliol de 2013 per Pau Quina Jaume\t, null\nAvui a les 13.30 hores hi ha Ple a l’Ajuntament. Aquest és l’ordre del dia:\n1. Aprovació inicial dels Estatuts del Consorci Local entre els municipis de Manacor, Sant Llorenç des Cardassar, Son Servera, Artà i Santa Margalida.\n2. Aprovació provisional de la modificació de l’Ordenança fiscal reguladora de l’ocupació de la via pública amb taules i cadires.\n3. Aprovació provisional de la modificació de l’Ordenança fiscal reguladora de l’impost sobre béns immobles.\n4. Aprovació inicial de la modificació de crèdit 4/2013 per crèdit extraordinari finançat amb baixa.\n5. Aprovació inicial de la modificació de l’Ordenança municipal que regula la tinença d’animals a l’entorn humà.\nAquest article s'ha catalogat com a Política i s'ha etiquetat amb ple. ajuntament per Pau Quina Jaume representant null. Afegeix a les adreces d'interès l'enllaç.


Test positiu per a Alex Márquez a Sepang - Fan Club Alex Marquez 73\nAlex Márquez ha superat un primer test oficial de pretemporada de MotoGP que ha acabat en condicions caloroses i al Circuit Internacional de Sepang. El pilot del LCR Honda CASTROL ha aprofitat l’oportunitat per treballar de valent el prototip RC213V 2022 mentre accelerava els preparatius per a la nova temporada del Campionat del Món.\nL’espanyol ha aprofitat el temps a la pista durant els dos dies, tot i que la pluja va interrompre els entrenaments de diumenge a la tarda, l’Alex ha estat el pilot que ha acumulat més voltes en els dos dies de test. Dissabte, Álex va completar 65 i va ser el 15è més pilot més ràpid, i diumenge ha realitzat un total de 57 mentre recopilava valuoses dades en totes les condicions.\nEl segon i darrer test de pretemporada tindrà lloc al nou circuit Mandalika a Indonèsia de l’11 al 13 de febrer.\nÁlex Márquez – 17è (1’58.800)\n“Segon dia aquí a Malàisia i crec que hem fet una molt bona feina en general. El més important per a nosaltres en aquesta prova ha estat conèixer la moto, fer moltes voltes i recopilar informació per al futur. Cada cop coneixem més la moto i no ho estem fent malament. Encara hi ha marge per millorar, però la base és realment bona, en termes de configuració i rendiment.\nAvui hem pogut fer gairebé la distància d’una cursa amb una simulació de 15 voltes i el ritme no ha estat malament, ha sigut realment constant. Desafortunadament, l’única cosa que ens ha faltat avui ha sigut un bon “time attack”, ja que quan he intentat fer-ne un he patit una petita caiguda, però el més important aquest cap de setmana ha estat la sensació. Vull agrair al meu equip tota la feina d’aquests dos dies, ara anem a Mandalika amb un pla clar del que cal millorar”.


febrer de 2020 – Mestral Menorca\nNou curs d’operari de botiga\nEl Programa d’Ocupació de Càritas Diocesana de Menorca, posa en marxa un nou curs destinat a persones desocupades.\nEn Càritas Diocesana de Menorca continuem apostant per l’ocupació. La formació i orientació són bàsiques a l’hora de la inserció en el mercat laboral. Per això, des del nostre programa d’ocupació iniciem una nova edició del curs gratuït “Operari de Botiga” al projecte Mestral.\nEl curs va començar el passat 20 de gener i es prolongarà fins al 25 d’abril, amb una durada de 240 h teòriques – pràctiques. Aquesta acció formativa està destinada a persones desocupades, en aquesta ocasió sis alumnes.\nDes de l’equip d’ocupació de Càritas i a través de les seves accions formatives es promou la inserció laboral de persones desocupades, a través d’itineraris personalitzats, ampliant les tècniques de la recerca de feina, formant als participants, contactant amb el teixit empresarial amb la finalitat de realitzar una intermediació laboral i sensibilitzant a la societat de la necessitat de fomentar el treball digne i de qualitat.\nEl programa formatiu es divideix en formació teòrica, formació pràctica, formacions transversals, formació en ocupabilitat i pràctiques en empreses de la nostra illa.\nAquest curs és una realitat gràcies al suport de


ROMANÇOS I CALENDARIS: d’abril 2013\nAna i Hadi Kurich van arribar a Espanya fa poc més de vint anys espentats per una guerra fratricida en els Balcans. A Vila-real van arrelar i ara estan de commemoració perquè el seu Teatre de la Resistència compleix quatre lustres.\nDes de 1993, any de fundació de la companyia han representat tot el teatre que puga imaginar-se i han actuat, entre d'altres, a Estocolm, Barcelona, València, Madrid, Castelló i ací, en el que s'ha convertit sa casa, a Vila-real.\nDurant aquests vint anys han fet vint-i-sis produccions, milers d'actuacions i més de cent persones han treballat en les representacions.\nLa seua temàtica té dos fils principals: una en la que analitzen la situació social (com la que tracta sobre la solitud dels exiliats: Nostalgia, o la que es projectarà el dia 2, Opus Primum sobre la situació d'algunes dones) i altra que tractar d'apropar els clàssics al públic actual, com Antígona, Hamlet o la que estrenaran el proper mes: Tartuf de Molière.\nDintre de l'aniversari han programat la projecció d' Opus Primum (una de les seues primeres produccions) i un col.loqui sobre el món del teatre per al proper dijous dia 2 de maig. Serà al saló de la Caixa Rural a les 19'30 hores i l'entrada és gratuïta.\nPublicat per Merche Gracia Broch a 7:32 Cap comentari :\nEtiquetes de comentaris: Ana i Hadi Kurich , aniversari del Teatre de la Resistència , Opus Primum\nEn El País del día 24 apareció un artículo sobre el filólogo Stroh y su reciente visita a España. Vale la pena leerlo entero. Para abrir boca dejo la primera parte y un enlace para seguir leyendo la noticia entera:\n"Al latinista alemán Wilfried Stroh (Stuttgart, 1933) le gusta hablar en público con túnica romana. Siente que le da más autoridad ante un auditorio que le escucha con mayor atención. “Una vez salí así vestido en la televisión de Baviera y subió mucho la audiencia”, cuenta ahogando la risa floja, como en toda la conversación. Pese al éxito en la pequeña pantalla decidió que solo luciría la túnica si hablaba latín, “que es cuando tiene sentido”. Su conferencia estos días en Madrid frente a los miembros de laSociedad de Estudios Latinos de España, con 8.000 afiliados, era una buena ocasión, pero no pudo ser...\nPublicat per Merche Gracia Broch a 8:36 Cap comentari :\nEtiquetes de comentaris: El latín ha muerto , Stroh en Madrid , viva el latín\nNo cal dir als amables lectors que una darrerament escriu molt poc en el bloc. He de confesar que en els temps que corren i amb la quantitat de males notícies que es produixen cada dia, em falten ganes de publicar. Fer-ho sobre temes econòmics o polítics em fa mandra i no crec que puga aportar res interessant sobre ells, i fer-ho sobre altres em sembla un poc frívol amb la que està caient.\nDe totes formes no volia deixar passar més dies sense fer menció a la representació de Medea que vam vore la setmana passada a Sagunt.\nEncara que el grup que va preparar l'obra era la primera vegada que afrontava la responsabilitat de participar en els Ludi Scaenici, va fer un treball digne i en les fotos que aportem i que va fer la companya Imma Arrufat podem vore als actors molt ficats en els seus tràgics papers.\nPublicat per Merche Gracia Broch a 3:18 Cap comentari :\nEtiquetes de comentaris: Ludi Scaenici Sagunt 2013 , Medea\nL'associació cultural El Trull, que agrupa la Colla de Dolçainers i Tabaleters de Vila-real i l'EDIT (Escola de Dolçaina i Tabal) comença la commemoració del seu vint-i-cinc aniversari amb un concert el proper dissabte dia 27 a les 19 hores i a l'Auditori de Vila-real.\nDesprés d'aquest primer acte hi ha programades altres interessants activitats que anirem publicitant quan s'apropen.\nDe moment ens podrem sumar a la festa el dia 27 demanant les entrades que són gratuïtes.\nPublicat per Merche Gracia Broch a 23:59 Cap comentari :\nEtiquetes de comentaris: aniversari El Trull\nPublicat per Merche Gracia Broch a 6:29 Cap comentari :


Josep Rull va presentar aquest passat divendres el seu llibre “1 d’octubre i 2 poemes” a Manacor – Rellevant.cat\nJosep Rull va presentar aquest passat divendres el seu llibre “1 d’octubre i 2 poemes” a Manacor\n“1 d’octubre i 2 poemes” no és un llibre de poesia, sinó que relaciona dos poemes amb el primer d’octubre i tots els esdeveniments resultants a conseqüència d’aquesta data i de la posterior declaració d’independència.\nEn Josep Rull, acompanyat del President del Port de Barcelona i amic, en Damià Calvet, resumí el contingut d’aquest llibre a tot el públic assistent a aquest acte organitzat per l’Obra Cultural Balear i el Grup Blanquerna. Ho va fer dins d’un ambient amistós i receptiu, que admirà la integritat d’en Josep, que tot i haver passat més de 1000 dies a la presó i haver patit diverses vexacions per part dels cossos de seguretat espanyols, va tenir prou força per explicar-ho sense embuts i fins i tot amb moments a on la distensió i el bon ambient provocaren més d’un somriure tant per part de l’autor com del públic assistent. També però, hi hagué moments per la tendresa, en el que s’explicaren les reaccions de l’entorn del qui fora Conseller de Territori de la Generalitat, que foren per a ell les més difícils de gestionar.\nLa presentació va durar prop d’una hora i mitja en la qual tant l’autor com el seu acompanyant, feren palesa una fluïdesa amb la paraula i una consistència amb els gestos tan sols a l’abast de grans oradors.\nEn acabar, es donà pas a la signatura de llibres, els quals s’esgotaren en un obrir i tancar d’ulls, amb l’avidesa de endinsar-se encara més dins d’aquesta experiència vital del seu autor.\nPels qui no hi vàreu poder acudir o voleu tornar a recordar aquesta presentació, tot seguit podeu veure’n unes imatges i el vídeo de la conferència.\nEl Pi reclama al Govern que constitueixi la figura del Defensor de la Gent Gran\n26 de setembre de 2021 Obra Cultural Balear de Manacor Cultura Deixa un comentari


Bases Miniremakes 2022 – Arocinema Associació\nBases Miniremakes 2022\nMarch 7, 2022 by No Comments\n11a edició del concurs de Miniremakes. Podeu veure els participants d’anteriors edicions aquí\nL’objectiu del concurs és reproduir una escena d’una pel·lícula, sèrie, anunci de TV o videoclip musical independentment del gènere, encara que es recomana que sigui un títol reconegut i, en tot cas, mai d’invenció pròpia. Com a novetat enguany la peça haurà d’estar inspirada en material estrenat durant la dècada dels 80 (de 1980 a 1989)\nEl miniremake ha de ser inèdit i produït durant l’any 2022.\nLa data límit d’entrega és el diumenge 8 de maig de 2022 a les 23:59 h.\nEls premiats s’anunciaran a la gala el dissabte 21 de maig de 2022\nEls guanyadors del 1r i 2n premi els decidirà un jurat format per 3 persones designades per l’organització. El premi del públic es treurà del recompte de vots que s’efectuarà el dissabte 21 de maig, durant la projecció dels miniremakes. Es concediran també dos premis especials, premi especial Arocinema i premi especial Llibreria 22 sense dotació econòmica.


El 9 Esportiu - Més notícies de El 9 Esportiu/Natació\nTres bronzes a l'europeu júnior.\nPaula Ramírez (CN Kallípolis) i Cecília Jiménez (CN Granollers) van aconseguir la medalla de bronze en duet a l'europeu júnior de Poznan (Polònia), de natació sincronitzada. Les dues nedadores també...\n21/05/13 02:00\tBelmonte esmicola el rècord dels 5.000 metres\nNatació. El nedador del CN Sabadell Marc Sánchez també va rebaixar la plusmarca estatal de la distància durant la copa catalana de fons\n- X.A\tLa il·luminació del mundial de natació.\nEls organitzadors del mundial han arribat a un acord amb l'empresa de Florida (EUA) Attitude Lighting System per il·luminar el Sant Jordi amb quatre focus que asseguraran 200.000 watts de potència, una...\nAschwin Wildeboer s'entrena a Pretòria.\nEl sabadellenc treballa a Pretòria (Sud-àfrica) per preparar el campionat del món que se celebrarà a Barcelona aquest estiu. Amb la intenció de tornar a pujar al podi, Wildeboer tornarà a la Ciutat...\nBelmonte farà sis proves\nNatació. Marina Garcia, Judith Ignacio i Aschwin Wildeboer disputaran una prova més en el mundial del 2013 de Barcelona\n- A. Camps\tQuatre catalans en el mundial universitari.\nQuatre catalans han estat convocats per la Federació Espanyola de Natació per disputar el mundial universitari que es durà a terme a la localitat russa de Kazan del 10 al 16 de juliol. Es tracta de...\nDoble victòria en l'obert de Japó.\nLa selecció estatal de natació sincronitzada va fer el ple en la jornada final de l'obert de Japó amb les victòries en duo, format per Ona Carbonell i Marga Crespi, i per equips. el 9\nOna Carbonell regna al Japó.\nLa nedadora catalana es va imposar ahir també en la rutina lliure i va refermar la victòria (186,398) en el solo de l'obert del Japó de natació sincronitzada, una de les proves test amb vista al mundial...\n05/05/13 02:00\t-\nOna Carbonell brilla al Quebec.\nLa nedadora catalana es va imposar en les modalitats de solo lliure i tècnic en el torneig de Quebec City del cap de setmana. EL 9\nANNA TARRÉS “Vaig mirar pel bé de l'equip”\nMolt esperat, el primer llibre d'Anna Tarrés respon als que dubten de la seva professionalitat\n21/04/13 02:00\t- barcelona\n- Sara Giménez\tInici Anterior 1 2 3 4 5 6 7 8 9 10 Següent Final Més llegides


SERVEIS AUDIOVISUALS TECNICS esdeveniments - tecnics.tv\nSERVEIS AUDIOVISUALS TECNICS esdeveniments06c7d42b4b2022-06-13T18:50:19+02:00\nMUNTATGE D’ESPAIS EFÍMERS PER ESDEVENIMENTS\nEns agrada acompanyar el nostre client i evitar-li preocupacions innecessàries\nOferim assessorament tècnic en l’organització de tota mena d’esdeveniments.\nCol·laborem estretament amb els nostres clients i els aconsellem la millor manera d’optimitzar els recursos disponibles.\nPosem a la disposició dels clients un equip tècnic de professionals que s’asseguren que tot surti bé.\nTots els nostres sistemes d’imatge, llum i so són d’última generació i estan en perfecte estat de funcionament.\nCuidem cada detall. L’estètica i la discreció són la nostra distinció.\n“Ens agrada acompanyar el nostre client i evitar-li preocupacions innecessàries”.\n“Presentacions de productes, congressos, convencions, fires comercials, emissions en directe (videostreaming) i videoconferències”\nCada vegada més, la «MARCA» és senyal de qualitat i fiabilitat.\nConsiderem fonamental l’excel·lència en les presentacions públiques. Poder mostrar els productes en un entorn adequat i de qualitat, amb una composició de l’espai i un ús del grafisme digital òptims, contribueix de manera decisiva a mantenir una bona imatge pública, a destacar la qualitat del producte i a millorar-ne la promoció.\nEn actes internacionals, muntar sistemes de traducció i interpretació és indispensable. Els equips d’imatge, llum i so que utilitzem per a aquest fi són els precisos.\nCASAMENTS, CELEBRACIONS, ANIVERSARIS I ALTRES ESDEVENIMENTS ESPECIALS\n“Ens agrada contribuir que siguin dies inoblidables”\nEns agrada participar en l’organització de dies “inoblidables”.\ni dissenyar les ambientacions i recreacions dels espais mitjançant la il·luminació i el so. Decorem els espais amb llum, els transformem amb el vídeo i els vestim amb música.\nOferim grups musicals diversos i orquestres adequades a les necessitats de cada esdeveniment.\nEl nostre equip de DJ, que sempre s’adapta als requisits particulars, pot posar la cirereta a un dia únic.\n“La intimidad dels nostres clients és una prioritat”\n“Com que solen ser esdeveniments multitudinaris en espais de grans dimensions, és indispensable garantir la seguretat i la qualidad del servei”\nSolen ser esdeveniments multitudinaris en espais de grans dimensions.\nPer aquesta raó, la seguretat és una prioritat. És necessari disposar d’un sistema de sonorització que compleixi unes premisses de servei amb cobertura completa i que ofereixi la pressió acústica necessària, a més d’intel·ligibilitat i seguretat per al públic. Tenim experiència contrastada; en són una prova els nombrosos esdeveniments en exteriors que hem organitzat amb èxit.Avui dia és inconcebible organitzar un acte festiu sense equips de so, il·luminació i vídeo. Necessitem reproduir la música a un nivell determinat segons el tipus d’esdeveniments, necessitem realçar-lo amb una bona il·luminació i sonorització, i acompanyar-lo amb imatges de gran vistositat. Tots els nostres esdeveniments llueixen amb l’elegància i la qualitat que ens caracterítzen. Disposem de diversos sistemes de distribució del so i d’intercomunicació entre espais per reproduir la megafonia en grans distàncies i mantenir la cobertura en qualsevol tipus d’esdeveniment. També podem il·luminar zones específiques i muntar pòdiums, senyalitzacions, photocalls, pantalles LED, cambres de control i visionament per al públic, etc.\n“En la nostra trajectòria professional, hem tingut l’oportunitat de col·laborar amb diverses empreses que ens ofereixen una total fiabilitat per garantir l’èxit en l’organització de l’esdeveniment”\nDisposem de tota mena de mobiliari (taules, cadires, butaques, moquetes, catifes, parament), així com d’escenaris, tarimes, pistes de ball i també grups autònoms d’il·luminació i electrògens totalment insonoritzats, etc.


PSC Calafell: Reclama el que és teu!\nA la pròpia demanda s'inclou la petició que se'ns assigni un advocat en virtut del nostre dret a Assistència Jurídica Gratuïta com a beneficiaris de la Seguretat Social. No caldrà, per tant, buscar ni pagar un advocat/da que ens representi.\nTal i com hem esmentat, abans de presentar aquesta demanda judicial és necessari haver esgotat la via administrativa. És a dir, presentar la sol·licitud i, en cas de rebre una resposta negativa o transcorreguts 3 mesos sense obtenir resposta, la reclamació prèvia.\nAquest és l'esquema explicatiu:\nPas 1. Sol·licitud de revaloració\n- See more at: http://www.cronda.com/Departaments/Salut-i-Treball/Destacats/Demanda-revaloracio#sthash.PNXu10g8.dpuf


Esports | Maig 2022\nEl pilot veterà Marco Andretti va vèncer Luke Fenhaus i Tony Stewart, de 17 anys, per aconseguir la primera victòria de la seva sèrie SRX.\nFighting 101: Com triar l'art marcial adequat per a vosaltres\nLes arts marcials es presenten de moltes formes, i com escolliu? Abans d’inscriure-us per obtenir cops, llegiu aquest pràctic explicatiu.\nEls 25 millors gols de futbol de tots els temps\nHem compilat una llista dels millors gols de la història del bell partit.\nQui diu que només es pot practicar a la piscina? Milloreu la vostra mobilitat i força amb aquests moviments essencials que podeu fer gairebé a qualsevol lloc.\nFutbol americà en Acció de gràcies. És una tradició que en realitat es remunta fa més de 100 anys a la NFL original. Els Dallas Cowboys i els Detroit Lions sempre hi acullen. Aquí teniu un cop d'ull a les 10 millors jugades de futbol del Dia d'Acció de gràcies de tots els temps.\nEls 10 millors exercicis per a jugadors de beisbol\nTant si voleu un braç més fort com un gronxador més potent, incorporeu aquests moviments essencials als escalfaments i als entrenaments per millorar el vostre camp, els cops i la base.\nUn camp de golf diferent de qualsevol altre: com els mestres es van convertir en els mestres\nParlant amb el biògraf de Bobby Jones, Matthew Sidney, sobre el llegendari golfista i dissenyador de camps i sobre com els Masters van arribar a transcendir el golf.\nConstrueix potència i explosivitat amb el mateix règim de temporada baixa que el receptor ample de la NFL utilitza per dominar el camp.\nAquestes malalties són difícils de tornar i us poden deixar al marge durant un llarg període de temps.\nDestacar els grans esforços de postemporada de LeBron, Jordan, Magic i altres llegendes del bàsquet.\nSegons aquest pràctic art marcial, s’explica com sortir d’un pany, escapar d’un asfíxia i eludir el pitjor.\nEl més gran de tots els temps era tan hàbil amb les paraules com amb els punys. Aquí, recordem algunes de les seves millors línies.\nEls 20 millors jugadors d'hoquei de tots els temps\nNo us voleu embolicar amb aquests pesants de la NHL. Mireu vídeos dels millors matons, lluitadors i forçadors de la història de l'hoquei.\nMillors recorreguts a casa de MLB: els 15 homers més forts, llargs i poderosos del mil·lenni\nAquests jugadors van sortir del parc. De vegades literalment. Aquests són els llançaments a casa de la MLB més potents dels anys 2000, de jugadors com Giancarlo Stanton, Aaron Judge, Hanley Ramirez i molts més.\n6 signes que heu patit una commoció cerebral\nAquí teniu algunes advertències que podrien significar que heu patit una lesió greu al cap.\nL’augment de diners: com un entrenador de primer nivell va descobrir l’exercici més important que hauria de fer cada atleta\nSegons l’entrenador combinat de la NFL, Ryan Flaherty, utilitzar una fórmula propietària basada en dades i un augment de força molt específic pot fer que qualsevol sigui un atleta millor i més fort. (Sí, fins i tot vosaltres.)\nTot el que cal saber sobre la lesió al genoll que va deixar fora Stephen Curry a la primera ronda dels Playoffs de la NBA del 2016.\nLa NFL acaba de llançar emojis per als 32 equips\nCadascuna de les icones està connectada a un hashtag. Ho sentim, fans de Bears.\nAnthony Joshua vs. Wladimir Klitschko: els 7 moments més dolents de la lluita\nJoshua va connectar-se amb una viciosa cursa i es va mantenir invicte durant la seva carrera amb un eliminatori tècnic de pes pesat.\n10 atletes més supersticiosos\nPassa molt a ser un atleta professional: entrenament dur, talent cru, capacitat per actuar sota pressió. Però per a algunes estrelles, un raonament una mica supersticiós\nquins avantatges té córrer\nsi els nois s’afaiten les cames\npla de menjar per guanyar pes per als nois prims\nla mala herba et pot fer prim\ncole haan zerogrand boot excursionista\ndieta per a homes majors de 40 anys


En marxa els treballs per assegurar l’estabilitat dels edificis del c. Llull\nBarcelona.- Els treballs per consolidar les finques del carrer de Llull entre Llacuna i Roc Boronat ja han començat, d’acord amb l’informe tècnic de Bombers de Barcelona, que exigia una actuació ràpida. La prioritat municipal és assegurar el risc zero dels immobles 153, 155 i 157 abans que els veïns, desallotjats el passat dia 15, puguin tornar a casa seva.\nBombers de Barcelona ha detectat moviment a les finques 155 i 157 del carrer de Llull, al Poblenou, cosa que ha accelerat els treballs previstos per l’Ajuntament d’omplir de formigó els fonaments de l’edifici del 155. Durant els dies 18 i 19 el formigó fraguarà i el dilluns 20 es procedirà a apuntalar les finques.\nEl passat dimecres 15, el cos de prevenció va detectar una esquerda significativa al soterrani de la finca del 155, fet que va motivar el desallotjament preventiu dels veïns i les veïnes dels immobles del mateix edifici i dels dos contigus. L’esquerda va ser provocada per la desaparició de la sorra del subsòl de la finca on reposen els fonaments.\nLa previsió inicial era peritar l’abast dels danys de la finca afectada i, un cop feta l’anàlisi, procedir a omplir els buits generats pel moviment del subsòl amb formigó lleuger i apuntalar les finques. La detecció de moviment, i segons la recomanació del cap tècnic del cos de Bombers, ha obligat a accelerar la previsió per assegurar l’estabilitat.\nEl regidor del Districte de Sant Martí, Josep Maria Montaner, que ha atès als mitjans de comunicació per explicar les actuacions municipals, ha posat per davant la seguretat dels veïns i les veïnes. “Els veïns no tornaran mentre hi hagi perill. La seguretat de les persones és ara la prioritat“, ha assegurat.\nEls veïns i les veïnes dels números 153, 155 i 157 del carrer de Llull, desallotjats preventivament el passat dimecres 15, han pogut recollir dels seus habitatges roba, medicaments i tots els elements necessaris, alhora que l’Ajuntament s’ha fet càrrec de tota necessitat sobrevinguda. En total són 32 veïns els que han hagut de deixar casa seva, dotze han requerit allotjament, i han estat ubicats a un dels hotels pròxims a les finques. La resta s’estan a cases d’amics i familiars.\nAclarir les causes\nDesprés de l’atenció als veïns i assegurar l’estabilitat dels edificis, la tercera prioritat municipal és conèixer i aclarir les causes que han provocat el moviment de terres al subsòl d’aquella zona del Poblenou. Per precaució, s’ha obligat a aturar les obres de dos hotels en construcció als solars de davant, al mateix carrer de Llull. Els treballs per construir els fonaments dels hotels, així com l’antiguitat de l’edifici, del 1935, són ara mateix una de les possibles causes.\nEn paral·lel als treballs que s’estan duent a terme, l’Ajuntament analitzarà les proves i les evidències recollides aquests dies per tal d’esclarir l’origen de les afectacions. Mentre no s’arribi a cap conclusió, però, no es reprendran les obres dels hotels.


L'equip humà: Inspira Project\nInspira Project L'equip humà\nPersones inspirades per un objectiu comú\nComptem amb l'experiència d'un equip multidisciplinar enfocat en el negoci electrònic i el màrqueting i la comunicació digitals. Però al final, les empreses no són res més que persones. Persones amb qui parlar i conviure. Aquí estem per quan ens necessitis.\ninspir@project va nèixer com un equip de persones amb més de 10 anys d'experiència ens els seus respectius sectors professionals. Es van unir amb l’objectiu d’ajudar a millorar la competitivitat dels seus socis per mitjà de la innovació comercial, tecnològica i empresarial.\nRespirem tecnologia, i el nostre motor gira entorn les TIC (Tecnologies de la Informació i la Comunicació). Ajudem a les empreses amb serveis de màrqueting digital, a l'hora d'emprendre nous projectes a la Xarxa. Estudiem les ideas i els propòsits dels nostres clients, fent crèixer els conceptes fins a convertir-los en realitat.


Lovech : la ciutat perfumada de Bulgària que fa olor de liles\nLovech és un poble pintoresc d'uns 35.000 habitants situada en ambdues marges del riu Osam, al centre de Bulgària, però a la part Nord del país. El seu origen és un assentament de les 3 Traciae, ancestres dels actuals búlgars des 2.000 anys a.C. El nom de Lovech prové d'una antiga paraula búlgara que significa "ciutat del riu". Per als que planegen viatjar a Bulgària és una destinació a tenir en compte, no només per la pròpia ciutat sinó també pels atractius naturals de la regió on es troba i que descriuré a continuació:\n1. Pont cobert de Lovech.\n2. La cova de Devetashka.\n3. El barri vell de Lovech: Varosha.\n4. Les cascades de Krushuna.\nNo, no està a Itàlia, ni a França, ni a Alemanya, està a l'Europa amagada: Bulgària. És un peculiar pont, únic a Europa, té una estructura de fusta de roure i faig, la coberta és de ferro i els pilars són de pedra. Connecta la part antiga de Lovech (barri de Varosha) amb la part moderna i és el símbol de la ciutat. Va ser construït en 1876 pel mestre del Renaixement Kolyu Fitcheto, a 1925 va patir un incendi que el va destruir però va ser reconstruït en 1931. Té una longitud de 106 metres i una amplada de 10 metres.\nLa seva peculiaritat rau en estar cobert i que des del seu origen el pont va ser ideat no només per comunicar ambdues marges del riu sinó que també se li va donar un ús comercial en instal·lar petits llocs i botigues dels artesans locals en el seu interior (fins 40 diferents), de manera que dels 10 metres d'ample, 5 eren dedicats al trànsit i els altres 5 a les botigues. La importància històrica del pont està que Lovech és el camí més curt entre Danubi, els Balcans i el Mar Egeu. Es tracta d'un centre neuràlgic d'una xarxa de camins, alguns dels quals es remunten a l'època de la dominació romana.\nActualment es mantenen els llocs d'artesania, productes locals i souvenirs al seu interior, sumant 14 llocs, de manera que un passeig per aquest pont és com retrocedir en el túnel del temps a un mercat medieval cobert mentre es creua al barri històric de la ciutat. A més en el centre del pont hi ha una petita cafeteria amb magnífiques vistes al riu ia la ciutat.\nEntrada al pont cobert de Lovech\nRio gelat de Lovech (fes clic per agradar-les)\nEs troba a 18 km de Lovech i és una de les més grans de Bulgària i d'Europa. Punxa en la seva foto per engrandir-.\nHi ha vestigis que la cova Devetashka va estar habitada en la prehistòria però actualment els seus únics habitants són una de les majors colònies de ratpenats d'Europa amb uns 30.000 exemplars de diferents espècies. A fi de protegir-los, l'accés a la cova es restringeix en els mesos de juny i juliol que és el seu principal època d'alimentació. Però no sempre va ser així, a 2011 es va rodar aquí una escena d'una pel·lícula d'acció de Sylvester Stallone, Arnold Schwarzenegger i altres "grans actors" que va reduir la població de ratpenats a la meitat, van fugir per l'estrès sofert. Afortunadament la població es va recuperar posteriorment. Recomano viatjar a Bulgària per conèixer-la perquè les mesures que puc donar aquí no donen una idea de la seva magestuosidad fins que un s'interna en ella, però aquí van: 2 entrades de 30 metres d'altura, un hall principal de 60 metres, dues galeries principals, un riu interior i fins 7 enormes forats en el seu sostre que permeten el pas de la llum i per tant de la vida vegetal en el seu interior. L'entrada a la cova Devetashka és lliure excepte per a les galeries que requereixen equip d'espeleologia i en aquest cas cal sol·licitar permisos. Tan sols demanen una petita taxa d'aparcament, que està a un petit passeig abans d'arribar a l'entrada a la cova.\nCases del barri de Varosha a Lovech\nCom he esmentat abans, aquest barri es troba en una de les marges del riu Osam que divideix Lovech en dos, la part nova i l'antiga. El seu origen es remunta al segle XII tot i que les cases típiques actuals es van construir entre els anys 1850-1870. Els seus carrers són estrets i sinuosos, i la seva arquitectura una barreja d'estils medieval, renaixentista i de principis del segle XX, tot concentrat en un barri de cases que per descomptat estan habitades, algunes són petits museus etnogràfics. En general són cases de 1 de 2 altures, amb patis plantats amb geranis i liles, de fet a la primavera tota la ciutat fa olor de liles com si l'haguessin perfumat a propòsit, no exagero, és una cosa curiosa d'experimentar si vas a viatjar a Bulgària. hi ha unes 180 cases d'aquest barri que s'han d'interès, per la qual cosa si vas a viatjar a Bulgària i visites aquesta ciutat prepara la teva càmera de fotos i perd-te pels seus carrerons sense els aclaparaments de la massificació turística d'altres ciutats europees.\nCascada de Krushuna – Punxa per fer més gran la foto\nLlacunes naturals de Krushuna\nLes cascades de Krushuna estan molt a prop de la cova de Devetashka. És la major cascada de Bulgària, no en alçada, seva cota més gran és de 20 metres, sinó pel nombre de caigudes d'aigua, ramificacions, graons i basses que forma. La primera impressió que dóna a qui decideix viatjar a Bulgària i la visita és la de trobar-se en una illa exòtica envoltat d'exuberant vegetació i humitat perpètua. Aigües avall es formen diverses basses d'aigua a escala d'uns verds increïbles. A més per als aficionats al senderisme s'ha habilitat un sender amb ponts de fusta que permet apropar-se al màxim a les caigudes d'aigua i fer unes fotografies espectaculars.\nSi vols visitar aquests desconeguts llocs, ja sigui com a aficionat al senderisme o com a visitant, compta amb nosaltres i et prepararem un viatge complet amb guia local de parla hispana, o al teu aire amb cotxe de lloguer: demana pressupost a la mesura aquí.


La Ciutat de les Arts ha venut 950.000 entrades durant els mesos d'estiu - Diari Serpis\nLa Ciutat de les Arts ha venut 950.000 entrades durant els mesos d’estiu\nLa Ciutat dels Arts i els Ciències (CACSA) ha superat les 950.000 entrades venudes durant els mesos d’estiu i els visitants valencians han augmentat un 18 per cent, per la qual cosa es compleix amb un dels objectius de l’adreça del complex: generar interès i vinculació amb el públic valencià.\nEn total, s’han venut 951.934 entrades des de juny a agost. Per edificis, en els mesos de juny, juliol i agost el Museu dels Ciències va vendre 276.000, un increment del 11% pel que fa a 2017; en el Oceanogràfic s’han venut més de 561.000 entrades; i en el Hemisfèric al voltant de 114.500 entrades, segons ha informat la Generalitat en un comunicat.\nEn el balanç han destacat l’augment en un 18% de les visites procedents de les províncies de Castelló, València i Alacant pel que fa a l’estiu de 2017, per la qual cosa compleixen amb un dels «principals objectius estratègics» de la direcció del complex: generar interès i vinculació amb el públic de la Comunitat Valenciana amb noves exposicions i activitats.\nPer la seua banda, el públic estranger ha pujat un 9% i el dels visitants d’altres comunitats autònomes un 3%. Pel que fa a la procedència, el 82% dels visitants era de fora de la Comunitat, dels quals un 42% eren turistes estrangers, principalment italians, i un 40% d’altres comunitats autònomes, sobretot de Madrid. La resta, un 18%, correspon a visitants de la Comunitat Valenciana.\nAquestes xifres confirmen al complex de divulgació científica i cultural com «un dels principals pols d’atracció» de la Comunitat Valenciana, tant a escala nacional com a nivell internacional.


Pau Figueres: 'La relació amb la guitarra és una unió remota i sagrada'\nPau Figueres: ‘La relació amb la guitarra és una unió remota i sagrada’\nFa gairebé una dècada que Pau Figueres (1988) avança tímidament com el nou vell prodigi de la guitarra catalana. Amb setze anys va començar com a sideman al costat de Lídia Pujol i el temps li ha permès presumir d’un currículum envejable. L’impuls definitiu el va donar el maig passat amb la publicació del seu primer disc en solitari –Pau Figueres, editat per Whataboutmusic. És l’hora de conèixer l’artista definitivament i seguir-li el rastre ben atents –el proper 18 de setembre oferirà un concert a la sala Jamboree, i el 24 al Festival de Jazz de Girona; a l’octubre participarà en la Fira Mediterrània de Manresa–. En aquesta entrevista parlem amb ell de l’origen de la passió per la guitarra, la trajectòria que ha seguit, el concepte del disc i quina relació manté amb l’instrument.


Pere Català i Pic, reivindicació d'un mestre oblidat\nPere Català i Pic. Fotografia, publicitat, avantguarda i literatura, 1889-1971. Portada @Arxiu Pere Català\nPere Català Pic és un dels noms propis indiscutibles de la història de la fotografia a Catalunya. Va ser una de les personalitats creatives més interessants del període d'entreguerres i, menys conegut fins ara, també del franquisme. Fou l'autor d'un dels cartells més cèlebres de la Guerra Civil, «Aixafem el feixisme», tot i que la seva contribució al món de la fotografia, la publicitat i la cultura catalana fou molt més ambiciosa, tal com ara es mostra per primera vegada a la biografia Pere Català i Pic. Fotografia, publicitat, avantguarda i literatura, 1889-1971, publicada per Rafael Dalmau Editor.\nMort l'any 1971, la recuperació de la figura i l'obra de Català Pic havia començat tímidament l'any 1977, en plena Transició política, a l'exposició sobre cartells de la República i la Guerra Civil organitzada pel Palau de la Virreina i la Fundació Miró, que posteriorment viatjaria al Centro Cultural de la Vil·la de Madrid la tardor de 1978. Els cartells de Català Pic creats per al Comissariat de Propaganda de la Generalitat republicana van ocupar un lloc destacat, tot començant el desvetllament de l'interès per la resta dels seus treballs. Amb posterioritat, altres institucions li van dedicar petites mostres i homenatges, com ara les de l'Institut d’Estudis Fotogràfics de Catalunya a Barcelona (1981), el Centre d’Estudis Catalans de París (1982), el Museu d’Art Modern de Tarragona (1988) o el Centre d'Art Santa Mònica (1996). La primera mostra monogràfica rellevant fou la comissariada per Pilar Parcerisas l'estiu de 1998 al Museu de Valls, «Pere Català i Pic. Fotografia i publicitat», que posteriorment també es va poder visitar a Granollers i Barcelona gràcies a la Fundació la Caixa. Des de llavors, tanmateix, poques han estat les noves aportacions al seu entorn, exceptuant-ne les de Jep Martí, historiador de la fotografia i arxiver municipal de Valls.\nRetrat: Pere Català Pic per Pere Catala Roca @Arxiu Pere Català\nLa biografia que ara es presenta és el resultat de més de dos anys de recerca tant a les institucions històriques vinculades amb la figura de Català Pic com sobretot al seu arxiu familiar privat. Els seus valuosos fons, encara avui conservats a l'estudi fotogràfic PIC del carrer del Pi de Barcelona, estan integrats per unes quaranta mil fotografies originals, tant de Català Pic com del seu fill Pere Català Roca, i deu mil documents textuals de gran importància, com ara correspondència, dietaris i bona part dels inventaris de les plaques i negatius realitzats des de la dècada de 1910 fins a la dels setanta. L’any 2015 es va celebrar el centenari dels seus inicis fotogràfics, un 26 de maig de 1915 a Valls; cent anys després podrem gaudir per primera vegada d’una mirada integral al personatge i a la seva fotografia.\nL'obra de Català Pic està indestriablement vinculada a conceptes com ara la modernitat, la democratització del coneixement, el bon gust i fins i tot la felicitat. Així li feia dir el fotògraf en un dels seus textos literaris inèdits, "La Herencia" (1939), a un dels seus alter egos, el personatge autobiogràfic de Braulio: la missió d'un fotògraf era, ras i curt, la de "proporcionar moments de felicitat". Aquesta voluntat d'incidir sobre la societat a través del gaudi estètic, per a Català era inseparable de la seva voluntat pedagògica i civitlitzadora. El seu projecte era el de democratitzar la fotografia, per convertir-la en una eina de lleure, alhora que també d'educació, tal com s'evidencia arran dels ambiciosos concursos i les classes que organitzà a Valls durant la dècada del 1920.\nCatalà Pic, que l'any 1925, en plena dictadura de Primo de Rivera treballava per a la revitalització urbana de Valls des del món de la cultura, no pot ser considerat únicament com a fotògraf sinó com una persona destacada activament en el progrés econòmic i cultural del lloc on vivia —en aquells moments la seva població natal—, totalment compromès amb la seva realitat i la seva necessària modernització. El 1926 Català havia estat un dels puntals de la creació d'una nova entitat local, els Amics de les Belles Coses, que en el seu manifest proclamava que "entre tots podem dur a terme la celebració de concursos, exposicions, conferències, vetllades musicals, actes humorístics de bon gust, funcions teatrals, esplais literaris", etc. Bona part d'aquests valors també es trobaran presents, una dècada després, en la creació del Comissariat de Propaganda, del qual Català Pic fou una peça clau.\nL'interès de Català Pic pel món de la cultura, en un sentit molt ampli, era innat. Li apassionava la pintura, tant des del punt de vista de la seva història com des del creador, així com també la música, el cinema, la literatura, la premsa, la publicitat i òbviament la fotografia. Era, en definitiva, un activista cultural de primera hora, que l'any 1931 feia el salt de Valls a Barcelona, passant a final de 1928 per París, estada fonamental en la seva trajectòria creativa. Català havia viatjat a la capital francesa per conèixer millor la pintura avantguardista, però en el seu lloc trobà i adoptà la nova fotografia experimental internacional, com a sinònim de modernitat, tot decidint el seu definitiu pas de retratista a artista fotògraf.\nEn aquelles mateixes dates de setembre de 1928 també es trobava a París, exiliat, un altre activista cultural i polític català: el periodista figuerenc Jaume "Met" Miravitlles. Les seves personalitats no tenien res a veure i pel que sembla probablement no s'arribaren a conèixer personalment, tot i que tots dos sovintejaven els mateixos cafès on es solien trobar els espanyols que fugien de l'Espanya de Primo de Rivera, com també feia l'amic comú Pere Mialet. A París, Català va haver d'experimentar, sens dubte, una certa incomoditat davant de la vida bohèmia i moralment controvertida de molts dels seus compatriotes, com era el cas del mateix Miravitlles.\nCatalà va intentar contactar en diverses ocasions, sempre sense èxit, amb Picasso, per explorar "les possibilitats de la fotografia dins el terreny avantguardista". Segons les seves pròpies paraules, exhumades dels quaderns de viatge inèdits conservats a l'arxiu familiar, va ser determinant la trobada amb l'italià Egidio Scaioni, corresponsal de la revista barcelonina El Progreso Fotográfico. En una de les pàgines d'aquests quaderns de Català hi ha una anotació que avui és imprescindible per copsar la transcendència del moment vital en què es trobava: "El treball de Scaioni és un treball molt cerebral i molt modern [...]. En [vaig] sortir molt ben impressionat i decidit a dedicar-me a un treball d’orientacions modernes, convençut de les grans possibilitats de la fotografia per arribar no sols al cubisme sinó fins a envair el terreny futurista i fins superrealista", afirmava. És també gràcies a les publicacions parisines, com Art Vivant, que el març de 1929 Català coneix l'obra de Jean Gallotti i especialment el seu influent article "La photographie est-elle un art", il·lustrat amb unes fotografies d'avantguardes fascinants que recorden les que el mateix fotògraf català farà poc temps més tard.\nA la seva tornada Català apostarà fermament pel fotomuntatge, per la psicologia i per l’ús desacomplexat de la fotografia en l'àmbit publicitari. Ho va fer amb recerca pràctica, investigant acuradament com els anuncis obtenien més visualitzacions en confrontació amb les perspectives forànies que representava per exemple Alexandre Chleusebairgue, el director del Seminari de Publicitat de l'Institut Psicotècnic de la Generalitat. Després de l'esclat de la Guerra Civil va arribar la creació del Comissariat de Propaganda dirigit per Miravitlles amb l’edició de centenars de cartells i de llibres i a partir de 1939 l’exili interior. En aquests mesos tancat a casa seva --"de vacances obligades" segons les seves pròpies paraules-- va recuperar una afició d'infantesa: va tornar a la literatura i a l’escriptura, a reflexionar sobre la seva realitat. A poc a poc van anar tornant les penyes literàries i Català Pic en va formar part de les més importants, al mateix temps que tirava endavant una empresa potent de publicitat amb els seus fills Francesc i Pere, sobre l'obra dels quals va exercir una decisiva influència fins ara desconeguda. Va viure i va col·laborar en la modernització de Catalunya del primer franquisme amb les Fires de Mostres, tot tirant endavant una família, gaudint del seu ofici i també de la seva passió per la literatura.\nLa biografia de Pere Català Pic no pretén ser definitiva, no es tanca en si mateixa, sinó que possibilita nombroses noves línies d'investigació sobre la dimensió professional de la pràctica fotogràfica i, per extensió, sobre la fotografia, la publicitat i la pràctica dels intel·lectuals catalans en general d'abans i després de la Guerra Civil. Amb aquesta recerca s’obren més preguntes que respostes alhora que se li comença a reconèixer de manera ben documentada la rellevància que li pertoca dins la història de la fotografia i la cultura a Catalunya. En aquest sentit, la difusió de l'obra fotogràfica de la família Català ha estat desigual. La brillant obra de Francesc Català Roca, conservada a l'Arxiu Històric del Col·legi d'Arquitectes de Catalunya, ha gaudit d'una esplèndida difusió no només entre els especialistes sinó també entre el gran públic. Pràcticament desconeguda és, en canvi, l'obra del seu germà Pere Català Roca, íntegrament conservada a l'arxiu familiar. Del pare de la nissaga, Pere Català i Pic, es coneixen força bé deu o vint fotografies, la resta de la seva obra, més de vint mil, es troba encara esperant el seu moment.\nAquesta biografia fa evident per a tots els amants de la història de la fotografia catalana, en definitiva, la necessitat de continuar aprofundint en el reconeixement de la vida i l'obra de Català Pic ara més que mai, amb noves iniciatives com la gran exposició retrospectiva que es mereix i que fins ara les institucions li han negat. Aquest any celebrem quaranta-cinc anys de la seva mort i considerem que és un bon moment per començar a redreçar aquesta situació.\nDescobreix la nostra galeria de fotografies de Pere Català i Pic fent clic aquí\nPresentació del llibre Pere Català i Pic. Fotografia, publicitat, avantguarda i literatura, 1889-1971:\n23 d’abril, Festa de Sant Jordi: Signatura del llibre per part de l’autor, Pablo Giori, parada de l’editorial Rafael Dalmau a la Rambla, davant del Liceu.\n10 de maig: Presentació oficial del llibre al Col·legi d'Arquitectes de Catalunya (plaçaNova 5, Sala d'actes, Barcelona), 19:30 hores. A càrrec de Jep Martí (director de l’Arxiu Municipal de Valls), Pablo Giori (autor) i Rafael Català i Dalmau (editor i nét de Pere Català Pic).\nEls inicis de la fotografia esportiva a la premsa catalana\nLa Tribuna, el primer diari gràfic català\nEls Pérez de Rozas


L'Ajuntament arranjarà la riera Saladrigues i el torrent de Buscarons\nLa coincidència del pas de la riera amb el clavegueram passa en diversos punts. A la foto, una riera a Valldoreix FOTO: Artur Ribera\nL'Ajuntament arranjarà la riera Saladrigues i el torrent de Buscarons aquest mandat\nS'ha encarregat la redacció del projecte tot i que encara no hi ha data d'inici d'obres\nper Redacció del TOT 19 d’octubre de 2016\nPrimer pas per arranjar definitivament la riera de Saladrigues i el torrent de Buscarons, ubicats a la Floresta, i que els veïns han denunciat en més d'una ocasió pel seu mal estat de conservació. L’Ajuntament ja ha adjudicat el contracte per redactar aquest projecte i concretar, per tant, les actuacions a realitzar. L’arranjament d’aquestes rieres "suposa impulsar una millora important en l’àmbit de la qualitat urbana del municipi", apunta el Consistori en un comunicat.\nEncara no hi ha un calendari definitiu d’inici d’obres, tot i que està previst que el projecte estigui redactat en els pròxims mesos. L’objectiu és que els treballs de millora comencin en aquest mandat, que acaba l'any 2019. Els treballs consistiran en renovar l’actual xarxa de clavegueram que passa per aquests espais i solucionar així els problemes de conducció d’aigües. Així mateix, està previst redimensionar la xarxa i millorar el traçat del col·lector per situar-lo, quan sigui possible, fora de la llera.\nParal·lelament, el projecte també preveu naturalitzar els marges d’aquests torrents i recuperar la zona com a espai natural. També es millorarà l’espai fluvial dels torrents en els seus trams no urbanitzats a fi de protegir-lo de les erosions de les escorrenties i obrir nous espais al ciutadà, dels quals ara per ara no pot gaudir.\nL'arranjament de la riera de Saladrigues va ser un compromís de tots els partits polítics de Sant Cugat, que van aprovar una moció institucional el 2015 en aquest sentit.\nEl Ple es compromet a trobar una solució a la situació de la riera de Saladrigues\nHi havia una vegada una zona mal cuidada


Bolca un camió de porcs a la carretera C-12 a Benifallet\nEl conductor ha resultat ferit en estat lleu | S’espera l’arribada d’un altre camió que pugui endur-se els animals\ndimecres, 11 de desembre 2019 - 17:12h\nUn camió de porcs ha bolcat a la carretera C-12, a Benifallet | Bombers\nGran ensurt a la carretera C-12 a l’altura de Benifallet. Un camió carregat de porcs ha bolcat en el punt quilomètric 45, mentre circulava en direcció Tortosa. De resultes de l’incident, el conductor del vehicle pesant, ha estat ferit en estat lleu.\nFerit lleu el conductor del camió\nEl servei d’emergències ha rebut l’avís minuts després d’un quart de quatre de la tarda per un aparatós accident a la carretera C-12, al seu pas pel Baix Ebre. Un camió de porcs ha bolcat i el seu conductor ha resultat ferit\nEls Bombers de la Generalitat s’han desplaçat amb quatre dotacions fins al lloc de l’incident i s’han encarregat de la fuita que hi havia al dipòsit del vehicle. Així mateix, també han anat diverses patrulles dels Mossos d’Esquadra, els quals han donat pas alternatiu en el punt de l’accident.\nS’està esperant l’arribada d’un altre camió per poder carregar els animals i endur-se’ls i a la retirada del camió accidentat. Abans d’això, el comissari de càrrega ha de comprovar quants porcs han resultat ferits i quants morts.\n"🔥 ATENCIÓ: Ferida en incendiar-se la casa a Salou" "Roben de matinada al Cafè de la Vila de Calafell"\naccident Mossos d'Esquadra Bombers C-12 Baix Ebre animals


Habitaciones y Suites en Las Ramblas - Hotel SERHS Rivoli Rambla\nMàxima comoditat al cor de la Rambla\nLes habitacions de l’hotel SERHS Rivoli Rambla\nComoditat per a la teva estada!\nUbicat al centre de Barcelona, l’hotel SERHS Rivoli Rambla disposa de 126 habitacions de diferents tipus, en funció de la seva orientació i la seva mida, i amb una decoració d’estil vanguardista. L’objectiu és satisfer els nostres hostes i fer de la teva estada una experiència única.\nLes nostres estances estan pensades per satisfer les necessitats de tots els nostres clients, des d’aquells que viatges por motius de negocis i necessiten disposar d’un espai on poder treballar mentre s’allotgen a l’hotel, a aquelles famílies que vénen a visitar la ciutat i busquen un espai còmode, ben equipat i perfectament comunicat, que aporti a les seves vacances un plus de satisfacció que farà de la seva estada a Barcelona un record inoblidable.\nLes habitacions i les suites del nostre hotel a Les Rambles de Barcelona t’ofereixen l’oportunitat de descansar i de gaudir d’una estada en un espai modern i amb uns serveis d’avantguarda.\nReserva la teva estada en exclusiva a la web oficial de l’Hotel SERHS Rivoli Rambla.\nPer estades de negocis a Barcelona\nHabitació d’ús individual, acollidora i confortable, és l’estança perfecta per aquelles persones que visiten Barcelona per motius de negocis o que fan un viatge d’oci totes soles.\n*Habitació interior, sense vistes ni llum natural.\nDorm a Les Rambles al millor preu\nEstança còmoda ideal per a dues persones. Habitació interior d’uns 13 m2. Equipada amb un llit de fins a 1,35 m.\n* Sense vistes ni llum natural\nSabem que la comoditat de l’habitació on ens allotjarem és un dels elements més importants quan s’arriba a l’hotel després d’una jornada descobrint la ciutat o fent negocis. Les nostres habitacions Doble Confort, de 10 m2, t’ofereixen tot el que necessites per gaudir de la teva escapada o el teu viatge de negocis amb la màxima comoditat.\nEquipada amb un llit doble de fins a 1,80 m o amb dos llits twins de 90 cm i un espaiós bany de marbre.\nEstada urbana per tres (2 adults + 1 nen)\nÀmplia habitació d’uns 20 m2 perfecta per a estades en família. Està equipada amb un llit doble d’1,80 m i amb un llit individual de 80 cm. Amb un espaiós bany de marbre.\nDoble Confort amb vistes a Les Rambles\nMàxim confort amb vistes a Les Rambles\nAquesta àmplia habitació d’uns 22 m2 amb vistes directes a les icòniques Rambles de Barcelona és l’opció perfecta per gaudir d’una escapada còmoda i sense preocupacions, a la vegada que gaudeixes d’una de les zones més emblemàtiques de Barcelona. Descansa en un llit de fins a 1,90 cm o en dos llits twins de 90 cm i relaxa’t en els seus banys de marbre.\nEstil i comoditat per a la teva estada\nGaudeix de la comoditat dels seus 27 m2 mentre admires les vistes a Les Rambles o al preciós jardí de l’Ateneu de Barcelona o mentre et relaxes al seu bany de marbre.\nSuite amb vista a Les Rambles\nDescobreix l’essència de Barcelona des de l’habitació amb millors vistes a Les Rambles\nLes habitacions tipus Suite amb vistes a Les Rambles del SERHS Rivoli Rambla t’ofereixen un espai de 50 m2 on art, disseny i funcionalitat combinen a la perfecció per garantir una estada còmoda i acollidora. El resultat és un ambient íntim i acollir complementat per diferents equipaments i serveis que garantiran el màxim confort als hostes més exigents.\nGaudeix dels dos espais diferenciats de les nostres suites: una sala d’estar i una zona de descans equipada amb un llit de fins a 2 m o amb dos llits tipus twin de 95 cm, i amb un espaiós bany de marbre. L’encant principal de les nostres suites és el seu balcó francès amb vistes a Les Rambles.


PSC Calafell: de juny 2018\nEls socialistes vam prometre en la campanya electoral de fa tres anys que crearíem nous espais cívics, culturals i socials, i que milloraríem a fons els existents, per a què les entitats de Calafel gaudissin d’instal·lacions dignes i adequades a les seves necessitats. Un compromís que era molt explícit en el cas dels equipaments esportius. Perquè alguns dels més importants i utilitzats estaven obsolets, fins i tot tercermundistes.\nA més, teníem clar que l’esport era un element d’integració i cohesió social. Per a tothom, però sobretot per a les persones joves. Sovint pensem en Calafell com un municipi que és igual que fa trenta anys, però no és així: avui en dia tenim barris com Segur Platja, que concentra el 25% de la població i un percentatge major de problemàtiques d’integració social, per a les quals l’esport i la cultura és una eina especialment útil.\nPer això, des del govern municipal hem impulsat importants inversions en els equipaments esportius, algunes de les quals ja culminades i altres d’inici imminent. A més, hem treballat molt per crear nous esdeveniments esportius a Calafell. Un bon resum, sense dir-ho tot, seria aquest:\n–Hem fet un camp per als 400 nens i nenes que practiquen futbol.\n–Els Jocs Mediterranis són l’esdeveniment esportiu més important de la història de Calafell.\n–Renovem i ampliem el pavelló Joan Ortoll per a què l’hoquei i el patinatge continuïn al màxim nivell.\n–Hem obert els patis i pistes de les escoles per a què els joves tinguin espais d’esbarjo a les tardes.\nPerò no en tenim prou, sinó que en volem més. Molt més. Per això, i només per citar projectes immediats, esmentem aquests:\n–Farem un pavelló i renovarem la pista d’atletisme a l’Institut Camí de Mar per a què nous esports arrelin al municipi.\n–El gimnàs al nucli antic servirà per a què 300 nens i nenes practiquin gimnàstica en condicions.\nTot això serà possible amb el mateix equipque ha liderat el govern municipal en els darrers anys, amb l’alcalde, Ramon Ferré, al capdavant. Per això diem que en volem més, i que volem més Ramon.\nArticle publicat al #Calafell Info aquest mes de juny de 2018\nEtiquetas: #MésCalafell, #MésEsport, #MésRamon, #MésSegur, Calafell, precampanya, PSC\nPublicado por Socialistes de Calafell en 12:56 Cap comentari:\nEtiquetas: #MésCalafell, #MésEsport, #MésRamon, #MésSegur, precampanya\nL'actual alcalde, Ramon Ferré, repetirà com a candidat del PSC de Calafell, a les eleccions municipals del proper 26 de maig del 2019. L'agrupació socialista va engegar el procés de primàries, on es donaven quinze dies per a recollir els avals necessaris per a presentar-se com a candidat. Ramon Ferré va presentar el 69% dels avals, cosa que el va fer ser l'únic candidat en aquestes primàries.\nEl passat dijous, l'assemblea de l'agrupació del PSC de Calafell va escollir Ramon Ferré com a cap de llista per a les properes municipals, amb el 100% dels vots dels militants. Ferré va agrair el suport rebut, "cosa que em dóna molta força per a convèncer a la gent de Calafell que facin confiança en les properes eleccions municipals". Ferré va destacar que, "a partir de setembre, actualitzarem el projecte Calafell25x25, ja que és el nostre segell d'identitat". La novetat la va anunciar en l'assamblea, quan va dir que "el Calafell25x25 serà el nostre programa electoral per a les eleccions de l'any vinent".\nRamon Ferré va destacar que, "en aquest mandat hem consolidat el Pla d'equipaments que feien falta al municipi", responent a les crítiques de la resta de partits que es van fer en el debat del mateix dijous, per Calafell Ràdio. "Tenim el mapa sanitari complert, amb el CAP de Segur; tenim el mapa educatiu complert, amb l'Institut La Talaia, el Centre d'Horticultura i l'escola bressol del Petit Príncep, a Calafell Park, que s'ha tornat a obrir aquest any; estem completant la xarxa d'equipaments esportius, amb la remodelació del Camp de Futbol i el Pavelló Joan Ortoll, amb la construcció d'un nou gimnàs al Poble i el projecte de la pista d'atletisme i el pavelló dins l'Institut Camí de Mar; també la d'equipaments culturals, amb la nova biblioteca del Poble i la de Segur, amb la remodelació del teatre, el nou centre cívic de Segur i els projectes dels centres cívics de Valldemar i Mas Romeu". Tot i que "farem algun altre equipament, en el proper mandat, com l'escola de música, a la Masia de Cal Rion", en el proper mandat "farem voreres i carrers, majoritàriament".\nA l'assemblea de l'agrupació hi van assistir, també, el Diputat al Congrés Joan Ruiz, el Diputat al Parlament Carles Castillo i un membre de l'Executiva Nacional del PSC, Kenneth Martínez. En acabar, els militants van celebrar el nomenament de candidat amb un refrigeri i una copa de cava.\nPublicado por Socialistes de Calafell en 17:54 1 comentari:\nEtiquetas: candidat, eleccions municipals, PSC


L’Aleix, un dels gladiators | Guia Diabetis tipus 1\nInici » L’Aleix, un dels gladiators\nNo importa quants obstacles ens posi la vida, de vegades aquesta ens canvia el guió, però només cal reescriure'l i això ha fet el nostre fill.\nL’Aleix juga a la Unió Esportiva Vistalegre des de la temporada 2012/2013, que va entrar al club amb 9 anys. Des de llavors en cada entrenament i en cada partit ho ha donat tot per guanyar-se un lloc en totes les categories que ha jugat. Actualment l’Aleix juga a l'Infantil A de Primera Divisió.\nAl juny de 2015, i després de diversos mesos d'haver perdut molt de pes i trobar-se cada dia més feble, l’Aleix va ser diagnosticat d'una diabetis mellitus tipus 1, en la qual el pàncrees deixa de funcionar correctament.\nPer l’Aleix, un nen sa i esportista, va suposar un xoc, sobretot tants canvis en el dia a dia, arribant a pensar que tampoc podria practicar esport.\nNingú pot imaginar el que costa assumir aquest canvi de vida per a ell i per als que tant l’estimem ni tot el que això ha suposat en les nostres vides. Per entendre-ho cal viure-ho en primera persona.\nAixecar l'ànim de l’Aleix i demostrar-li que la vida no acabava aquí, que només era un punt i seguit, va ser una feina molt dura, tant familiarment com per part del personal de l'Hospital de Sant Joan de Déu Barcelona. Va costar molt i a dia d'avui seguim en això. Va ajudar molt veure altres realitats, les xerrades, els consells, i l'oportunitat que TV3 s'interessés per ell, fent-lo participar en la marató anual, aquell any, 2015, dedicat a la diabetis i l'obesitat.\nDesprés de tot això comença la pretemporada de futbol, i toca parlar amb el club, coordinadors, entrenadors i tots els seus companys d'equip; explicar-los la nova situació de l'Aleix i les seves noves particularitats. L’Aleix s'ha de punxar abans, durant i en finalitzar cada partit al dit per saber el seu nivell de glucosa, ja que si entra en hipoglucèmia severa pot arribar a perdre el sentit. Que pot necessitar prendre un sobre de sucre, o més, a meitat d'un partit i, entre altres coses, cal explicar que l'Aleix s'haurà de punxar insulina cada vegada que mengi i que necessitarà portar sempre al seu costat la motxilla amb les coses necessàries per a la seva diabetis.\nMoltes explicacions i molta informació. He de dir que el club es va portar de 10 i que tot i que hi havia un gran desconeixement sobre la diabetis, tots van prestar una especial atenció a aquesta nova situació d'Aleix. Un esment especial al seu entrenador Javi Valenzuela a qui sens dubte li va tocar viure alguna cosa, que d'inici, havia de semblar-li un bon marró.\nAquesta combinació d'entrenador-persona que va saber adaptar-se molt ràpidament, més les ganes i voluntat de l'Aleix, van fer possible que comencés a creure-s'ho, a creure que sí es pot, i això ha fet al nostre noi voler i poder. Avui dia Aleix ja aguanta un partit sencer i no perd ni les forces, ni les ganes, ni l'empenta.\nDels seus companys, "Els gladiators", que així van anomenar l'equip, només podem tenir elogis cap a ells. Hem vist com l’abrigallaven i l'ajudaven. Hem vist a tot l'equip carregar amb la seva motxilla d'un costat a l'altre i estar per ell per si en algun moment del partit es trobava amb mals valors de glucosa i havia de sortir.\nAmb tot això la temporada de l'Infantil A 2015-16 ha estat increïble, 28 partits guanyats, 4 empatats i tan sols 1 perdut, 127 gols a favor i tan sols 18 en contra. Tot això ha suposat l'ascens a Primera Divisió i la culminació dels grans valors i l'esperit de sacrifici del què ha de ser un equip. Com no, com a pare de l'Aleix, he de dir que el meu fill li va posar un plus més, per les seves circumstàncies, a aquest sacrifici i força.\nNomés puc acabar dient que... el meu fill és el meu heroi.


Només dues hores d'atur el 8M: CCOO i UGT, la classe treballadora també és femenina!\nNomés dues hores d’atur el 8M: CCOO i UGT, la classe treballadora també és femenina!\n“Convocatòria d'aturada general de dues hores per torn (com vam fer aquest any)”. Aquesta és la resolució de CCOO i UGT sobre el 8M. El moviment de dones va convocar a una vaga general de 24 hores.\nSábado 29 de diciembre de 2018 | 14:18\nAixí ho va anunciar amb caràcter urgent la Comissió Executiva Confederal de CCOO sobre els acords de mobilitzacions aconseguits en el Consell Confederal celebrat el 13 de desembre, consensuats amb UGT. Una aturada de dues hores que “aquells sectors que per les seves peculiaritats necessitin acomodar la convocatòria podran fer-ho”, com a part d’una “Jornada de Lluita” de la qual no es diu res.\nUna novetat poc novedosa venint de part de CCOO i UGT. I molt qüestionada pel moviment de dones que, en l’última Trobada Estatal de Dones realitzada a Gijón es va decidir convocar el 8M de 2019 una Vaga General Feminista de 24 hores amb quatre eixos: laboral, estudiantil, cures i consum.\nAixò no és nou, el passat 8M de 2018 milers de dones van denunciar amb ràbia la convocatòria de 2 hores d’atur per part de les direccions dels sindicats majoritaris. També decidida burocràticament, com sempre, sense haver convocat assemblees en els centres de treball per a decidir quin tipus de vaga i quines reivindicacions necessitàvem les dones.\nNomés els sindicats de l’esquerra sindical van donar suport a la vaga de dones convocant a 24 hores de vaga. Sense aquest suport hauria estat pràcticament impossible poder fer vaga en els centres de treball amb cobertura legal laboral.\nCom diu en el comunicat, per a aquest 8M “aquest mateix dia s’hauran de fer convocatòries d’assemblees, manifestacions o concentracions al matí per a deixar constància de la component laboral de la jornada feminista”. És a dir, el Consell Confederal ja va decidir per la majoria de les seves afiliades a les quals no se’ls ha donat ni veu ni vot. Els queda fer “assemblees perfomance” el mateix 8M i a la tarda “es confluiria amb la resta del moviment feminista”.\nCCOO i UGT, la classe treballadora no és només masculina!\nLa classe treballadora no és només masculina. Nosaltres representem més del 40% de persones ocupant el nostre temps en centres de treball productius i de serveis, que ningú ens reconeix més que amb un menor salari i contractes precaris: tres de cada quatre ocupacions de jornada parcial són destinades a dones. Aquest percentatge és molt elevat en activitats sanitàries i serveis socials en un 77,5% o en l’educació el 67,4%. També en sectors més precaris com el de serveis, el 66,6% i en les tasques vinculades a la cura o empleades de la llar, el 88,6%.\nEls dirigents de CCOO i UGT donen l’esquena a la nostra demanda d’una vaga general feminista de 24 hores. Un gran favor a aquest sistema que ens va voler condemnar al tancament de les llars i invisibilitzar el treball assalariat femení considerant-lo “complementari” al “principal”: el del cap de la llar.\nAquesta burocràcia sindical ens tem. Té por a la capacitat de les dones de poder crear aliances amb tota la classe treballadora per a paralitzar la totalitat dels serveis de transport i telecomunicació per les reivindicacions de les dones. Tem que en el nostre qüestionament a l’aliança ‘patriarcat i capital’ puguem deixar en evidència el rol funest que vénen complint aquests dirigents venuts, lligant a la classe treballadora en una pau social molt convenient als plans de pobresa dels governs del PP i PSOE.\nNosaltres també podem revolucionar els sindicats que abandonen als sectors de la classe treballadora més vulnerables com les dones, la joventut o les persones migrants. Moltes sense dret a representació sindical si més no, ni drets laborals bàsics.\nCom ja ho vam fer, aquest 8M de 2019 ho tornarem fer: imposar una gran vaga general que encapçalarem les dones i el moviment feminista, al costat dels sindicats alternatius i d’esquerra que haurien de tornar a convocar vaga de 24 hores aquest 8M.\nEs tracta de revolucionar-ho tot, de reprendre aquesta enorme tradició de les dones treballadores que han lluitat dins i organitzades en els sindicats contra les direccions burocràtiques de majoria masculina, que sempre van intentar negar les nostres reivindicacions. Sense aquestes dones sindicalistes, no haurien estat possibles importants conquestes, molt malgrat les direccions burocràtiques.\nDia internacional de les dones / Feminisme socialista / Moviment de dones / CGT Estat espanyol / Feminisme / Gènere i sexualitats / En Català / Mundo Obrero Estado Español / CCOO / UGT


Numerologia Tàntrica Evolutiva: 10 maig 2015\nAvui dia 10 de maig, un dia ben curiós, per un costat un dia amb un sol gairebé de ple d'estiu, i per l'altre sense aconseguir trobar una font que sabíem on era, però en el seu lloc n'hi havia un altre que no tenia res a veure amb la que feia anys que hi estava instal.lada. Després com que estaven aquitranant uns carrers de la part de baix del lloc de la no trobada font, la parada de l'autobús, hem vist al cap d'una bona estona d'esperar-lo que no funcionava, i les persones, que com nosaltres l'esperavem, hem hagut d'anar a la propera parada, en fi que res ha ant de nord.\nDe moment hi ha hagut una espurna de contrarietat i d'enfado, però quan me n'he adonat he posat tot seguit en marxa l'essència del núm. 10: TOT O RES. COS RADIANT. Què vol dir Tot o Res, doncs o continuava enfadada o ho transformava en una actitud d'accepatació, fins i tot, quan he "decicit" transformar en una actitud d'acceptació el que passava, m'han vingut ganes de riure, com juga l'univers amb nosaltres eh. sempre ens envia proves, per veure com hi responem.\nQuan decideixes fer el que s'ha de fer, el Cos Radiant expandeix un espai al voltant del cos de llum i de força, i això es nota, perquè el nª 10 és d'una energia protectora que fa que continuïs mantenint sense dificultat la posició de responsabilitat en el treball personal.\nHem arribat a casa més tard del que teníem previst, de manera tranquil.la i serena. O siga que si dia a dia ens posem en contacte amb el significat del número, i ho mantenim, veurem com ens sentim molt més bé amb nosaltres mateixos.\n"La llibertat es com la vida, solament la mereix qui sap conquistar-la tots els dies" (Albert Einstein)


Jefferson Center for Mental Health - hospitals - North green valley - Jefferson county - Colorado - EUA - Hospitalsworldguide\nPàgina d'inici › Per país › Eua › Colorado › Jefferson county › North green valley › Jefferson center for mental health\nJefferson center for mental health North green valley > Jefferson county > Colorado > EUA\nBones instal·lacions, excel·lent equip mèdic multidisciplinari i una gran reputació. Això és el que teniu Jefferson Center for Mental Health. Si necessiteu trucar o personalment per obtenir més informació sobre aquest hospital, consulteu tota la informació de contacte d'aquesta pàgina.\nA Jefferson Center for Mental Health funciona un excel·lent equip mèdic. I qui millor atestar que els pacients d'aquest centre. Si vostè és pacient que rep tractament mèdic en aquest hospital, deixa'ns un comentari. La vostra opinió serà de gran utilitat per guiar a altres pacients sobre on començar el tractament.\nHas anat a la medicina o estàs a punt? Per complementar la vostra formació i afegir valor al vostre currículum professional quan encara no teniu experiència laboral, és molt important dur a terme pràctiques voluntàries. Si voleu saber si hi ha aquesta possibilitat a Jefferson Center for Mental Health, aquí teniu tota la informació d'aquest hospital de North green valley, a EUA.\nLlistat de hospitals pròxims a Jefferson Center for Mental Health\nKindred Hospital Denver- (Situat a 12.81 km)\nNational Jewish Medical and Research Center- (Situat a 14.80 km)\nNorth Suburban Medical Center- (Situat a 13.50 km)\nNakano Children's Hospital- (Situat a 14.90 km)\nSt Anthony Hospital Denver CO- (Situat a 7.85 km)\n11600 w 2nd pl, lakewood, co 80228, united states 80228 Edgemont ,Jefferson County ,Colorado ,EUA .\nPresbyterian St Luke's Medical Center- (Situat a 12.68 km)\nLakewood Eye Clinic- (Situat a 4.87 km)\nDenver Health- (Situat a 11.68 km)\nChildren's Medical Center Detsko Zdrave- (Situat a 12.32 km)\nVibra Hospital of Denver- (Situat a 12.96 km)